Я проста ўпэўнены, што на сёлетніх выбарах яўка будзе добрая. А тым, хто яшчэ стаіць на ростанях, параіў бы актывізавацца. Нам патрэбны моцныя Саветы дэпутатаў з альтэрнатыўнымі поглядамі, са свежымі думкамі і меркаваннямі. Не павінна быць аднабокіх рашэнняў. Праблемы на месцах трэба вырашаць комплексна, абавязкова пытаючыся ў народа. Павінны быць цывілізаваныя дыскусіі, абмеркаванні, што і дзе будаваць, адчыняць і г.д. Нам усім разам трэба вучыцца знаходзіць тоесныя кропкі судакранання. Усім разам трэба ўздымаць нашу палітычную культуру, а то некаторыя толькі сальныя анекдоты ў курылках здольны распавядаць, крытыкаваць…